Ny nitaran’ny fihetsiketsehana nitatra ny fitokonana ary nankany amin’ny fampianarana ambaratonga voalohany sy faharoa izany. Nakatona ny sekoly teny befelatanana satria nolazain’ny fanjakana fa manohintohina ny filaminam-bahoaka. Nisy ny fitetezana sekoly, hanentana mba hanohana ny fitakian’ny mpianatr’i befelatanana. Nisy toe-javatra nahatonga ny fampianarana ambaratonga voalohany sy faharoa vonona ny hitokona, teo ny fanarahana an-jambany ny programa frantsay sy ny toerana lehibe loatra nomena ny teny frantsay. Ny fanetrena ny teny malagasy sy ny fanandratana tafahoatra ny teny frantsay. Niovaova matetika koa ny programa ka nahasosotra ny mpianatra sy ny mpammpianatra. Ny fiangarana feno hita tamin’ny sekoly sy ny fampianarana. Ny zanaky ny manana sy ny ambony dia samy tafiditra amin’ny sekoly tsara mpampianatra sady tsy andoavam-bola. Ny zanaky ny mahantra sy sahirana no voatery miditra any amin’ny sekoly tsy ampy mpampianatra sady andoavana saram- pianarana lafo. Miovaova manenjika ny fiovana any ivelany tsy fantatra any ny programa sy ny boky ka nanahirana ny mpampianatra sy ny mpianatra ary ny ray aman-dreny ny fividianana boky. Ny fiaraha-miasa malagasy frantsay izay mamatotra ny governemanta tsy hahavita mamaha olana. Ny fe-potoana amin’ny fidirana kilasy fahenina eny amin’ny lycée sy ny ceg ; ny fampanaovana fanadinana pré-bac ho an’ny mpianatra amin’ny sekoly tsy miankina amin’ny fanjakana izay tsy agrées sy ny fanavahanana ny sekoly tsy miankina ho agrées izay manana mpampianatra ka tsy ampanaovina pré-bac sy sekoly tsy agrée tsy ampy mpampianatra dia fanavakavahana tsy azo ekena. Ny 24 aprily dia fitokonana tany amin’ny sekoliny avy. Ny talata 25 aprily 1972 dia nifamotoana teo amin’ny zaridain’ambohijatovo ny mpianatra an’aliny, madinika, vatombatony, zokiny. Isany notakiana ny fanafoanana ny fifanekem- piaraha-miasa ny 26 aprily dia nihaona tamin’ny ministra botokeky teny alarobia ny mpianatra. Tsy nifankahazo anefa ny resaka ka rava ny fihaonana. Nihaona tamin’ny ray aman-dreny indray ny ministra ary namerina mazava ny fanapahan- kevitra nataony. Nitatra ny fitokonana ary betsaka ny fikambanana samihafa no nanohana izany. Niditra an-tsehatra ny mpiasam-panjakana tamin’ny alalan’ny fikambanana roa lehibe ny sendikan’ny mpampianatra malagasy ao amin’ny sekolim- pirenena sempa sy ny fédérétion de la fonction publique à madagascar tsy nipetra-potsiny ny ray aman-dreny fa niditra an-tsehatra. Nitatra hatrany ivelan’antananarivo ny fitokonana. Rehefa tsy hita ny vahaolana naroson’ny fanjakana dia niditra nanatevin-daharana ny mpampianatra tamin’ny volana mey 1972. Nampitombo hery ny fitokonana izany noho ny toerana lehibe nisy ny mpampianatra eo amin’ny fampianarana. Tamin’ny 02 mey nanapa-kevitra ny mpampianatra rehetra tao amin’ny ambaratonga faharoa ao amin’ny sekolim- panjakana mba ho fanohanany ny fitakian’ny mpianatra momba ny famahoahana sy ny fanagasiana. Ary ny 04 mey dia nanapa-kevitra ireo mpampianatra fa tsy ho ara- dalana intsony ny fanadinana fanao amin’ny volana jona ka dia atsahatra tsy hatao. Nisy ezaka vaovao nataon’ny fanjakana hampitsahatra ny fitokonana nampiantso ny ray aman-dreny sy ny solon-tenan’ny mpianatra ny ministry ny atitany johasy barthélémy ny sabotsy 06 mey 1972. Ny tolo-kevitra nomeny dia ny